Pe acest traseu cei doi întâlnesc personaje fantomatice din istoria romană a zonei, care se adaugă altor apariții din perioada luptelor cu turcii, ale evenimentelor din decembrie 1989, sau a unui naufragiat care poartă în brațe trupul unei femei. Toate aparițiile sunt imateriale și tăcute, singurul sunet pe care îl repetă toate înainte de a dispărea fiind asemenea unei parole: "expecta".